מיקלה די גרגוריו

מיקלה די גרגוריו (באיטלקית: Michele Di Gregorio; נולד ב-27 ביולי 1997) הוא כדורגלן איטלקי המשחק כשוער במועדון הכדורגל יובנטוס מהסרייה א' בהשאלה ממונצה.

== קריירת מועדונים ==
=== אינטר מילאנו ===
די גרגוריו נולד במילאנו, איטליה, וגדל במחלקת הנוער של אינטר מילאנו.<ref></ref>

==== השאלה לרנאטה ====
ב-12 ביולי 2017, עבר די גרגוריו בהשאלה לרנאטה מהסרייה ג'. ב-30 ביולי 2017 הוא ערך את הופעת הבכורה שלו ברנאטה בניצחון 3–1 על סירקוזה, במסגרת הסיבוב הראשון של הקופה איטליה. <ref></ref> ב-3 בספטמבר, ערך די גרגוריו את הופעת הבכורה שלו בסרייה ג' עבור רנאטה, ואף שמר על רשת נקייה בניצחון 3–0 על פדובה. ואת עונת ההשאלה שלו ברנאטה הוא סיים עם 38 הופעות בכל המסגרות, בהן ספג 36 שערים, והצליח לשמור 14 פעמים על רשת נקייה.

==== השאלה לנוברה ====
ב-4 ביולי 2018, פורסם שדי גרגוריו הושאל לאבילנו מהסרייה ב'.<ref></ref> עם זאת, הוא לא שיחק אף משחק עבור אבלינו וחזר לאינטר מילאנו. וב-24 באוגוסט 2018 הוא הושאל לנוברה מהסרייה ג'. ב-30 בספטמבר הוא ערך את הופעת הבכורה שלו בסרייה ג' עבור נוברה, בתיקו 1–1 מול קבוצת המילואים של יובנטוס.<ref></ref> ואת עונת ההשאלה שלו בנוברה סיים די גרגוריו עם 32 הופעות בכל המסגרות, בהן ספג 28 שערים, כאשר הצליח לשמור על רשת נקייה 12 פעמים.

==== השאלה לפורדנונה ====
ב-10 ביולי 2019, די גרגוריו הושאל לעונה נוספת, הפעם לפורדנונה מהסרייה ב'.<ref></ref> ב-13 בספטמבר ערך די גרגוריו את הופעת הבכורה שלו בקבוצה ובסרייה ב', בניצחון 1–0 על ספציה.<ref></ref> די גרגוריו סיים את עונת ההשאלה שלו בפורדנונה עם 35 הופעות בכל המסגרות, בהן ספג 41 שערים, והצליח לשמור 11 פעמים על רשת נקייה.

=== מונצה ===
ב-27 באוגוסט 2020, נשלח די גרגוריו בהשאלה לעונה נוספת, למועדון מונצה שעלה לסרייה ב' בסיום עונת 2019/2020.<ref></ref> ב-29 בספטמבר 2020 ערך די גרגוריו את הופעת הבכורה שלו במונצה, בניצחון 3–0 על טריאסטה בגביע האיטלקי. ב-1 בדצמבר 2020 ערך די גרגוריו את הופעת הבכורה שלו בליגה עבור מונצה. בניצחון 2–0 על ונציה. ואת עונת ההשאלה שלו הוא סיים עם 31 הופעות בכל המסגרות, בהן ספג 24 שערים, והצליח לשמור 16 פעמים על רשת נקייה. ב-29 ביוני 2021, הושאל די גרגוריו למונצה לעונה נוספת אם עם התחייבות מצידה לרכישה בסיום העונה.<ref></ref> סעיף חובת הרכישה של די גרגוריו הופעל ב-29 במאי 2022, לאחר שסייע לה להעפיל לסרייה א' לראשונה בתולדותיה.<ref></ref> ב-13 באוגוסט 2022, ערך די גרגוריו את הופעת הבכורה שלו בליגה האיטלקית הבכירה, במשחק שהסתיים בהפסד 1–2 לטורינו במסגרת המחזור הראשון של עונת 2022/2023. <ref></ref> ב-18 בספטמבר 2022 הצליח די גרגוריו לשמור על רשת נקייה בפעם הראשונה בסרייה א', בניצחון הראשון של מונצה בסרייה א' 1–0 על יובנטוס.<ref></ref> ואת עונת הבכורה שלו הוא סיים עם 37 הופעות בהן ספג 49 שערים ושמר 10 פעמים על רשת נקייה. ב-7 ביולי 2023 לאחר סיום העונה בה סיימה מונצה במקום ה-11 והבטיחה עונה נוספת בליגה האיטלקית הבכירה. זכה די גרגוריו להארכת חוזה במועדון עד יוני 2027.<ref></ref> בעונת 2023/2024 המשיך די גרגוריו להתבלט בשער של מונצה, הוא שמר על רשת נקיה 12 פעמים ונבחר לשוער העונה בליגה האיטלקית.<ref name=":0"></ref>

=== יובנטוס ===
ב-5 ביולי 2024, הושאל די גרגוריו ליובנטוס בחוזה לעונה אחת עם סעיף חובת רכישה בסיום העונה.<ref></ref>

== תארים ==
=== אישיים ===
* שוער העונה בסרייה א': 2023/2024<ref name=":0" />
== קישורים חיצוניים ==

== הערות שוליים ==

קטגוריה:כדורגלני מונצה
קטגוריה:כדורגלני נובארה
קטגוריה:כדורגלני אבלינו
קטגוריה:כדורגלני פורדנונה
קטגוריה:כדורגלני אינטר מילאנו
קטגוריה:כדורגלני יובנטוס
קטגוריה:כדורגלנים איטלקים
קטגוריה:מילאנו: כדורגלנים
קטגוריה:איטלקים שנולדו ב-1997